PISANA PRIPREMA ZA NASTAVU SOCIOLOGIJE

|  |  |
| --- | --- |
| Škola | Gimnazija |
| Nastavni predmet | Sociologija |
| Razred | 3. |
| Datum realizacije | 13. studenog 2020. |
| Nastavnik | Karla Pavlić |
| Nastavna tema | Društvene nejednakosti |
| Nastavna jedinica | Društvena stratifikacija |
| Tip nastavnoga sata | Obrada novoga gradiva |
| Ključni pojmovi | Društvena nejednakost, društvena stratifikacija, hijerarhija |
| Cilj nastavnoga sata | Upoznati učenike sa pojmovima društvena nejednakost, društvena stratifikacija, hijerarhija |
| Obrazovni zadaci | Učenici bi trebali znati što je društvena nejednakost, društvena stratifikacija, hijerarhija |
| Funkcionalni zadaci | Razumijevanje razloga društvene nejednakosti i stratifikacije, pronalaženje primjera društvene nejednakosti i stratifikacije |
| Odgojni zadaci | Osvješćivanje postojanja društvene stratifikacije te njezinih pozitivnih i negativnih učinaka |
| Oblici rada | Frontalni, rad u parovima |
| Nastavne metode | Dijaloško- eksplikativna, predavanje, |
| Nastavna sredstva | Ploča, kreda, Power point prezentacija |
| Korelacija | Povijest, biologija, matematika, geografija |
| Literatura | dr. Nenad Fanuko (2013), *Sociologija, udžbenik za gimnazije*, Zagreb, Profil |

TIJEK NASTAVNOGA SATA

|  |  |
| --- | --- |
| Uvodni dio sata (5 minuta) | Prepoznajemo znak jednakosti. Razgovaramo o istom broju (10+5=15). Prepoznajemo znak nejednakosti. Razgovaramo o drugačijim brojevima sa svake strane znaka nejednakosti. Postavljamo pitanje: Što to označava? |

|  |  |
| --- | --- |
| Glavni dio sata (35 minuta) | Predavanje: Objašnjavamo tipove društvene nejednakosti (4 tipa)   * Pitanje: možemo li naći još primjera?   Učenici odgovaraju, tražimo od njih da svoje odgovore potkrijepe primjerima Na slide-u se pojavljuju četiri fotografije.   * Pitanje: koje su razlike među ljudima na fotografijama? Koje su sličnosti?   Raspravljamo o pojmovima jednakosti i ravnopravnosti. Učenici prepoznaju razlike i sličnosti između ljudi na fotografijama. Dolazimo do zaključka da nisu isti pojmovi.  Predavanje: Društvena nejednakost je razlika između ljudi (zanimanje, rasa, mjesto rođenja, dob, spol…)   * Pitanje : Zašto mi o ovome razgovaramo ako se ljudi ne žale na same razlike? U čemu je problem?   Predavanje: Objašnjavamo kako problem nastaje kad su razlike i nejednakost uzrok neravnopravnosti. Problem je razlika u bogatstvu, ugledu, moći. Uzrok tome je društvena stratifikacija (društvena slojevitost).  Objašnjavamo pojam stratifikacija (značenje riječi stratum). Objašnjavamo definiciju pojma društvena stratifikacija.   * Pitanje: Što je hijerarhija?   Učenici odgovaraju i dolazimo do zaključka da je riječ o rangiranju položaja u nekoj grupi ili organizaciji.   * Pitanje: Primjeri?   Učenici daju primjere u društvu gdje uočavaju hijerarhiju.  Na prezentaciji se javljaju primjeri vojske, crkve, političke stranke i škole.   * Pitanje: Zašto služi hijerarhija u pojedinim primjerima?   Predavanje: Na primjerima koje smo spomenuli prepoznajemo karakteristike društvene stratifikacije: hijerarhijski odnos, postojanje u malim grupama i organizacijama, obilježje je društva, stabilna je i postojana društvena činjenica, vjerovanja i ideologije je podupiru.  Na prezentaciji se nalaze primjer robovlasništva (rasizma), pokreta sufražetkinja (seksizam), Taj Mahal (kastinski sustav, Indija), britanska kraljevska obitelj (staleži).  Fotografije se predavanjem i diskusijom povezuju u logiku utjecaja povijesnih zbivanja i ideologija na društvenu stratifikaciju.   * Pitanje: je li stratifikacija poželjna i korisna?   Učenici odgovaraju u skladu sa spomenutim primjerima pri čemu dolazimo do zaključka da ovisi o primjeru.  Predavanje: Objašnjavamo dvije sociološke perspektive i njihov pogled na društvenu stratifikaciju. Fukcionalizam (društvena stratifikacija je poželjna i korisna, razlog) i konfliktna teorija (društvena stratifikacija je nepravedna, razlog)   * Pitanje: Tko je u pravu?   Učenici odgovaraju ili se zaključuje da je jedno i drugo donekle točno.  Predavanje: Izlažu se pozitivni i negativni učinci. |
| Završni dio sata (10 minuta) | Obnavljamo znanje o tome što je društvena nejednakost i društvena stratifikcija.  Prolazimo još jednom kroz neki primjer pozitivnog i negativnog učinka društvene stratifikacije.  Od učenika se traži da u par minuta individualno (ili u paru) pronađu jedan primjer društvene stratifikacije iz serije/filma/animiranog filma te ga ukratko objasne i procjene je li on negativan ili pozitivan. |

PLAN PLOČE

|  |
| --- |
| Brojevi i znakovi jednakosti i nejednakosti.  U čemu je problem?  Ilustracija hijerarhije u firmi ili u sportskom klubu.  Ponovimo osnovne pojmove (društvena nejednakost, društvena startifikacija) |